VIDEO: Bitcoin a volby v USA, Raoul Pal kupuje BTC, testnet Ethereum či problémy Libry od Facebooku
Tradične v utorok vydáva YouTube kanál Zaujalo ma pravidelný update s novinkami zo sveta kryptomien, o ktorých ste sa mohli dočítať aj na našej stránke Kryptonovinky. Najnovší diel sa týka aj vplyvu amerických volieb na Bitcoin, správania BTC hodlerov, toho, či napodobnia ďalšie firmy kroky Square a Microstrategy pokiaľ ide o akumuláciu bitcoinov ako formu hedžu, koľko svojho majetku investuje Raoul Pal do Bitcoinu či problémov kryptomeny Facebooku s názvom Libra.
Raoul Pal chce dať polovicu majetku do BTC, Kraken očakáva pozitívny október
Americká zmenáreň Kraken zverejnila svoju mesačnú správu k situácii na trhu s kryptomenami, v ktorej skonštatovala, že korelácia bitcoinu s tradičnými trhmi oslabuje. Taktiež uviedla, že očakáva lepšie výsledky bitcoinu než v septembri. Raoul Pal medzitým vyhlásil, že väčšinu svojich aktív presúva do Bitcoinu. Viac sa dočítate v tomto článku.
Čo ak by Square a Microstrategy napodobnili ďalšie americké spoločnosti?
Známy kryptomenový analytik a developer Ian Lee sa zamyslel nad tým, čo by sa stalo, keby rozhodnutia spoločnosti Square a Microstrategy použiť Bitcoin ako hedge voči inflácii, nasledovali ďalšie veľké americké spoločnosti. Firma Square pred pár dňami skrz jej šéfa a zakladateľa Jacka Dorseyho, ktorý je taktiež zakladateľom Twitteru, oznámila, že nakúpila bitcoiny v celkovej hodnote 50 miliónov dolárov. Stalo sa tak len niekoľko týždňov po tom ako firma Microstrategy oznámila podobnú akvizíciu bitcoinov, no v sume až 425 miliónov dolárov. Viac sa dočítate v tomto článku.
Ethereum spustilo ďalší testnet Ethereum 2.0. Tentokrát dopadol dobre
Ethereum úspešne spustilo ďalší testnet s označením Zinken, ktorý bol v pláne pred spustením novej éry tohto blockchainu s označením "Ethereum 2.0 fáza 0". Spustenie testnetu sa uskutočnilo v pondelok 12.00 UTC a podľa informácii Cointelegraph prebehlo plynulo, s dostatočnou účasťou komunity a bez väčších chýb. Podrobnejšie sme sa téme venovali tu.
Krajiny G7 sú proti spusteniu kryptomeny Facebooku Libra
Sedem krajín zastupujúcich najväčšie svetové ekonomiky (G7) uviedli v návrhu vyhlásenia, že sa postavia proti spusteniu kryptomeny Facebooku s názvom Libra. Informovala o tom agentúra Reuters, ktorá tvrdí, že centrálni bankári a ministri financií z USA, Kanady, Japonska, Nemecka, Francúzska, Talianska a Veľkej Británie sú a priori proti tomuto projektu skôr než k nemu bude pripadať príslušný regulačný dohľad. Viac sa dočítate tu.
Šéf CFTC súhlasí, že regulátori robia ohľadom kryptomien málo
Predseda Americkej komisie pre komodity a futures (CFTC) Harth Tarbert skonštatoval počas amerického blockchain summitu v Los Angeles, že americkí regulátori výrazne zaostávajú ú za vývojom kryptomien a technológie blockchain . ,,Som prvý, kto súhlasí, že vláda nerobí dosť pre inovácie," vyhlásil úprimne. Tarbert by to chcel minimálne v CFTC počas svojho funkčného obdobia zmeniť. Je známy tým, že má pozitívny názor na kryptomeny a nové technológie. (cointelegraph.com)
Ak sa vám páčia naše články sledujte nás na Facebooku.
Najnovšie články
- Analýza: Ethereum je býčie, Bitcoin môže ísť na hlavný support
- PancakeSwap na Binance Smart Chain prekonal v transakciách celé Ethereum
- Prieskum: Dve tretiny dospelých Američanov sa zaujíma o kryptomeny
- Ťažba BTC: Neekologická Čína a problémy na severe Európy
- Transakcie Bitcoinu sú najdrahšie v histórii
Populárne
- Bitcoin18.04.2021 10:25
Bitcoin po prepade ceny: Čo ho mohlo spôsobiť a čo naznačujú čerstvé dáta?
- Bitcoin16.04.2021 8:12
Michael Novogratz varuje pred výraznejšou korekciou cien kryptomien
- Ethereum19.04.2021 7:07
V Kanade štartujú prvé tri Ethereum ETF. Očakáva sa veľký záujem
- Analýzy22.04.2021 10:14
Analýza: Ethereum je býčie, Bitcoin môže ísť na hlavný support
- Cardano21.04.2021 8:13
Cardano oznámilo dátum špeciálu o Afrike. Uskutoční sa už čoskoro
- Bitcoin15.04.2021 8:03
Študentov nútil čítať Bitcoin Whitepaper. Šéfom SEC sa stáva Gary Gensler
- Bitcoin15.04.2021 7:57
ZHRNUTIE: Čo priniesol prvý deň Coinbase na burze? Aj skrytý odkaz v BTC sieti
- Analýzy19.04.2021 10:50
Analýza Bitcoinu (19.4.): 58 000 USD je kritický level